Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: szóló 1034/1992. (VII. 1.) Korm. határozat mellékletében „az Állami Biztosításfelügyelet”, „az Állami Pénzés Tőkepiaci Felügyelet”, valamint „az Önkéntes Kölcsönös Biztosítópénztárak Felügyelete” szövegrész hatályát veszti, ezzel egyidejűleg a határozat melléklete
Paragraph Index: 314

2. A kormányzati ár- és pénzügyi intézkedések inflációs hatásának csökkentését szem előtt tartva a miniszteri ármegállapítások irányelvei a következők: — a hatósági áras termékeknél (szolgáltatásoknál) 2000-ben legfeljebb 6%-os áremelés engedélyezhető, azt is figyelembe véve, hogy a fogyasztói árstatisztika rendszerében mért árszintemelkedés a megfigyelt aggregátumokban ennél nem lehet nagyobb; — a díjstruktúrák átalakítását e keretek között — a szociális problémákat és életszínvonal-politikai követelményeket mérlegelve — lehet folytatni; — ahol a hatósági árak megállapítása, változtatása képlethez, árindexhez kötött, ott az előremutató árindexek alapján, illetve a hatékonysági követelmények szigorításával kell a fentieknek érvényt szerezni a jogszabályokban; — ahol a hatósági árak megállapítása a ráfordításokra épül, a csökkenő termelői inflációból és a személyi jellegű ráfordítások növekedésének mérséklődéséből kiindulva a felülvizsgált költségindex legyen az áremelés alapja; fejlesztési célzatú forrásteremtés, illetve a gazdálkodásban jelentkező feszültség csak kivételesen — a 6%-os áremelés keretein belül — lehet az áremelés indoka; — a hatósági árintézkedéseket nem indokolt az év elejére koncentrálva végrehajtani, hanem azokat az áremelés időpontját külön is mérlegelve, a szükséges vizsgálatokat követően lehet életbe léptetni; ha a költségfelülvizsgálatok, egyeztetések nem fejeződnek be, a szakmai vitákat a Gazdasági Kabinetben kell lezárni; — a hatósági eljárási díjak, felügyeleti díjak általános érvénnyel 2000. december 31-ig nem emelhetők, kivételesen a pénzügyminiszter a díjemeléshez hozzájárulhat, ha ilyen javaslat elkerülhetetlen, azt előzze meg a költségvetési intézmény átvilágítása. Felelős: érintett miniszterek pénzügyminiszter Határidő: 2000. december 31-ig folyamatosan

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes